
JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE
     Pentru, aprobarea  costului mediu lunar de intreţinere  la Căminul pentru Persoane 

                    Vârstnice din cadrul Direcției de Asistență Socială și Medicină Școlară 

                    Focșani pentru anul 2018

            Consiliul Local al Municipiului Focşani, judeţul Vrancea, întrunit în şedinţa ordinară ;
       - analizând Proiectul de hotarare initiat de Primarul Municipiului Focşani, raportul Direcţiei economice-Serviciul resurse umane, managementul calității înregistrat la nr.5636/22.01.2018   prin care se propune aprobarea costului mediu lunar de întreţinere la Căminul pentru Persoane Vârstnice din cadrul Direcției de Asistență Socială și Medicină Școlară Focșani pentru anul 2018, precum şi avizul favorabil al Comisiei de buget şi administraţie publică;

      -avand in vedere adresa nr. 626/15.01.2018  a Direcției de Asistență Socială și Medicină Școlară Focșani ;
     -in conformitate cu prevederile art.24 şi art.25 din Legea nr. 17/2000 privind asistenţa socială a persoanelor vârstnice, republicată in 2007, cu modificările si completările ulterioare, Hotărârea Guvernului nr.978/2015 pentru aprobarea standardelor minime de cost pentru serviciile sociale şi a nivelului venitului lunar pe membru de familie în baza căruia se stabilişte contribuţia lunară de întreţinere datorată de către susţinătorii legali ai persoanelor vârstnice din centrele rezidenţiale;
     -in baza art. 36, alin. (2), lit.d), alin.(6), lit.a), pct.2. si in temeiul art.45, alin.(1) din Legea nr. 215/2001, privind administratia publica locala , republicata in 2007, cu modificarile si completarile ulterioare;
HOTĂRĂŞTE   
          Art.1 . Aprobarea costului mediu lunar de intreţinere în sumă de 2449 lei/lună/asistat la Căminul pentru Persoane Vârstnice din cadrul Direcției de Asistență Socială și Medicină Școlară Focșani pentru anul 2018.

     
Art. 2.  Prezenta   hotărâre   va    fi  comunicată  de  către  Serviciul   administraţie publică locală, agricultură compartimentelor, birourilor, serviciilor si Primarului Municipiului Focşani, care va asigura executarea acesteia  prin Serviciul  administraţie publică locală, agricultură, Direcţia economică , Serviciul resurse umane, managementul calității şi de către Direcția de Asistență Socială și Medicină Școlară Focșani. 
         PREŞEDINTE  DE  ŞEDINŢĂ,                               
                      Ionuț Mersoiu                                                      

                                                                                       Eduard  Marian  Corhană
Municipiul Focşani, 23 ianuarie  2018

